Med den minimalistiske besætning, der består af Anders Holm og Martin Christensen formår bandet Long Line Down at indtage de store scener både i ind- og udlandet. Aalborg-bandet blev sidste år kåret som årets Nordjyske band ved Skråens Band Battle Finale 2015, og siden er det gået stærkt for den nordjyske duo. Long Line Down har spillet på Nibe Festival og Skanderborg Festival, ligesom de også turnerer rundt i flere dele af Europa med deres blues og rock-toner. Lone Line Down har desuden været support for Dizzy Mizz Lizzy, Dúné og Johnny Madsen, foran adskillige tusinder af publikummer. Tirsdag aften indtager de Nordjylland Live studiet, aktuelt med singlen A Hero Returns, der udkom mandag.

Opsummering:
Der er rift om Aalborg-duoen Long Line Down, der spiller koncerter både i ind- og udlandet, netop nu er bandet aktuel med nummeret A Hero Returns.